Grimeerkwas nou ‘saai Sannie’ se vriendinWillem Botha se skoonheidswerksessie in Pretoria. (Foto: Maroela Media) Ek het onlangs, heeltemal onbepland, op ’n koue Saterdagoggend die sanger, TV-aanbieder, fotograaf én grimeerkunstenaar Willem Botha se langverwagte skoonheidswerksessie, Make-Up Masterclass, in Pretoria bygewoon. Ék – die meisie met die nederige grimeersakkie wat die maskaraborsel soggens skaars deur my wimpers trek voordat ek inderhaas by die deur uit waai! Lang storie kort, my goeie vriendin se oulike skoonma het siek geword en kon ongelukkig nie meer die werksessie bywoon nie. En dít is hoe ek én my nederige grimeersakkie ons sonder enige verwagting by Botha se meestersklas bevind het – nog in dieselfde klere waarin ek daardie oggend by die plaaslike boeremark gaan draai het. Ek het geen benul gehad wat om te verwag nie. Ek (én waarskynlik die arme tannie aan die tafel langs my wat sonder ’n draad grimering opgedaag het) was onder die indruk dat dit ’n klein skoonheidswerksessie sou wees waartydens ons sommer self sou grimeer terwyl Botha bystaan en help. Willem Botha grimeer Leandie du Randt tydens die skoonheidswerksessie. (Foto: Melissa Meyer Photography via Facebook) Klein was dit allermins nie. Sowat 300 vroue, onder wie bekendes, het vir dié skoonheidswerksessie opgedaag waartydens Botha stap vir stap verduidelik hoe hy van die land se mooistes grimeer voordat hulle voor sy lens verskyn, met die aktrise Leandie du Randt as sy model. Ek en my vriendin was in absolute vervoering. “No way, is dít hoe mens dit doen,” en “oeps, dis die fout wat ons ook maak,” het ons gereeld vir mekaar gefluister. Ons was selfs só beïndruk dat ons nog voor die einde van die klas in die ry gaan staan het om ’n lipstiffie vir skoonma en ’n verbronser vir my te koop. Ek was selfs só geïnspireerd dat ek daardie middag direk vanaf die werksessie winkel toe is om nog basiese grimeerprodukte aan te skaf – min wetend dat ek die daaropvolgende week verskeie komplimente sou kry oor my grimering. Hierdie 10 bekostigbare en maklike wenke het Botha tydens die werksessie gedeel: Willem Botha se skoonheidswerksessie, Make-Up Masterclass, in Pretoria. (Foto: Maroela Media) Willem Botha se skoonheidswerksessie, Make-Up Masterclass, in Pretoria. (Foto: Maroela Media) Klik hier vir meer inligting oor Botha se splinternuwe grimeerreeks, Willem Botha Beauty.